el xe un palazzo de Venexia situà inte el sestier de Santa Crose, da le bande de Campo San Stae. El Palazzo el xe stà prozetà inte el XVII secolo da l'architeto Baldisser Longhena par volotà de la fameja nobile dei Pesaro. Inte el 1682, ano che xe morto Longhena, el palazzo el jera uncora incompio e el completamento el xe stà fidà a Zuanantonio Gasparo, che el lo ga portà a termene inte el 1710 respetando el prozeto orisenal. Dal la prestizosa fameja dei Pesaro, el palazzo el ghe xe passà in sevito al Gradenigo, sucesssivamente el xe stà doparà cofà colezo dai Pari Armeni Mechitaristi. El xe vegnuo in fin aquistà da la fameja Bevilaqua. Xe stà propio la dogaressa Felicita Bevilaqua La Masa a destinarlo a galaria de arte moderna. Uncuò el palazzo el xe sede de la zà citada Galaria de Arte Moderna e del Museo de Arte Oriental de Venexia.